Michael Ancram, 13. markis af Lothian

Michael Andrew Foster Jude Kerr, 13. markis af Lothian, baron Kerr af Monteviot PC QC DL (født 7. juli 1945), siden sin fødsel almindelig kendt som Michael Ancram, brugte høflighedstitlen jarl af Ancram i 1945–2004, er også baron Kerr af Monteviot fra 2010, er en skotsk advokat og en fremtædende britisk politiker fra det konservative parti.    
    

Der er for tiden to markiser i Overhuset. Den anden markis er David Cholmondeley, 7. markis af Cholmondeley (født 1960), der siden 1990 har været righovmester (Lord Great Chamberlain).

Medlem af Underhuset 
I 1970 forsøgte Michael Ancram forgæves at blive valgt til Underhuset for West Lothian. Senere har han været medlem af Underhuset tre gange.

De to første gange repræsenterede han sin hjemegn (Lothian i Skotland). Han blev valgt i Berwick og East Lothian fra februar til oktober 1974 samt i Edinburgh Syd fra 1979 til 1987.

Fra 1992 til 2010 repræsenterede han den engelske kreds Devizes i Wiltshire.

Medlem af Overhuset 
Den 22. november 2010 blev Michael Ancram udnævnt til Life peer som Baron Kerr af Monteviot, af Monteviot i Roxburghshire, og han indtrådte som medlem af Overhuset den samme dag.

Parlamentarisk sekretær for Skotland og britisk minister for Nordirland 
Fra 1983 til 1987 var Michael Ancram parlamentarisk understatssekretær i det britiske ministerium for Skotland.

Fra 1993 til 1997 var Michael Ancram tilknyttet det britiske ministerium for Nordirland. Ministeriet har afdelinger både i London og på Stormont i Belfast.

Fra maj 1993 til januar 1994 var han understatsekretær for Nordirland, men han var minister for Nordirland fra januar 1994 til maj 1997.

Michael Ancram blev medlem af det britiske statsråd i januar 1996.

Skyggeudenrigs– og forsvarsminister 
Fra juni 1997 til december 2005 var Michael Ancram medlem af det konservative skyggeregering.

Fra 1997 til 1998 var han talsmand for forfatningsspørgsmål. I 1998–2001 sad han i skyggeregeringen som det konservative partis organisatoriske leder.

Michael Ancram var skyggeudenrigsminister fra 2001 til maj 2005. Derefter var han skyggeforsvarsminister indtil december 2005.

I den konservative partiledelse 
I 1998–2001 var Michael Ancram det konservative partis organisatoriske leder.

I 2001 gik William Hague af som partileder. Michael Ancram stillede op til posten, men det blev Iain Duncan Smith, der blev det konservative partis nye leder.

Fra 2001 til 2005 var Michael Ancram politisk næstformand for det konservative parti og samtidig vicepremierminister i skyggeregeringen (Deputy Leader of the Opposition).

Familie  
Michael Ancram er gift med lady Jane Fitzalan-Howard (født 1945). I 2017 arvede hun titlen som den 16. lady Herries of Terregles. 
Parret fik tre døtre, og de har to børnebørn:
Sarah Margaret Kerr (født og død den 13. juni 1976). 
Lady Clare Therese Kerr (født 25. januar 1979). I august 2010 blev hun gift med Hon Nick Hurd MP, søn af tidligere indenrigs- og udenrigsminister Douglas Hurd, baron Hurd af Westwell. De har to børn:
Leila Rose Hurd (født 17. maj 2012)
Caspar Jamie Hurd (født den 30. september 2014)
Lady Mary Kerr (født 28. maj 1981), gift med Zackary Adler den 28. maj 2016.

Titler i familien  
Titlen markis af Lothian kan ikke arves af kvinder. Titlen vil gå videre til lord Ralph Kerr (født 1957). Han er Michael Ancrams yngste bror. Derefter vil Ralph Kerrs søn (John Kerr (født 1988)) blive markis af Lothian. 

Michael Ancrams ældste datter (lady Clare Kerr (født 1979)) kan arve sin mors titel som lady Herries of Terregles. 
 Derefter kan dattersønnen (Caspar Jamie Hurd (født 2014)) blive lord Herries of Terregles.

Caspar Jamie Hurds farfar og oldefar har været Life peers (baroner). Casper Hurd vil dog ikke komme til at efterfølge dem som baron Hurd, men måske bliver han lord Herries of Terregles.

Noter 

Markiser fra Skotland
Briter i 1900-tallet
Briter i 2000-tallet
Britiske ministre for Nordirland
Næstformænd for de britiske konservative
Organisatoriske formænd og partisekretærer for de britiske konservative